ΛΑΣΚ

Η ΛΑΣΚ (γερμανικά: LASK, πλήρες όνομα Linzer Athletik-Sport-Klub) είναι μια ποδοσφαιρική ομάδα από την πρωτεύουσα της Άνω Αυστρίας, Λιντς. Χρώματα της ομάδας είναι το μαύρο και το άσπρο. Μόνιμη έδρα της ΛΑΣΚ είναι το "Λίντσερ Στάντιον", εντούτοις η ομάδα τα τελευταία χρόνια αγωνίζεται στη "Ράιφαϊσεν Αρένα" στο Πάσινγκ, έδρα της εταιρείας που έχει αγοράσει τα δικαιώματα της ομάδας. Το 2022, με το πέρας της συμφωνίας, προβλέπεται η επιστροφή της ΛΑΣΚ στο Λιντς και τη βασική της έδρα.

Είναι η παλαιότερη ομάδα της περιοχής, με το μητρικό της αθλητικό σωματείο Athletiksportklub „Siegfried“ να έχει ιδρυθεί στις 7 Αυγούστου 1899 (επίσημη ημερομηνία βάσει καταστατικού του συλλόγου) και την πρώτη ποδοσφαιρική ομάδα που ενσωματώθηκε σε αυτό, τη „Linzer Sport Klub“ (LSK), να έχει ιδρυθεί στις 25 Ιουλίου 1908 (ημερομηνία που ο σύλλογος και οι οπαδοί θεωρούν ως ιδρυτική της ποδοσφαιρικής ομάδας). Ποδοσφαιρικό τμήμα υπό το σημερινό όνομα (LASK) υπάρχει από το 1919.

Από το 2017 αγωνίζεται και πάλι στην πρώτη κατηγορία της Αυστρίας, μετά από κάποια χρόνια που είχε βρεθεί μέχρι και στην Αυστριακή Ρεγκιονάλλιγκα, την τρίτη -και ανώτερη ερασιτεχνική- κατηγορία της χώρας. Μάλιστα την πρώτη σεζόν μετά την επάνοδό της κατάφερε κατακτώντας την τέταρτη θέση να εξασφαλίσει την ευρωπαϊκή της έξοδο στο επόμενο Γιουρόπα Λιγκ.

Η ΛΑΣΚ έγινε το 1964-65 η πρώτη ομάδα εκτός Βιέννης που κατέκτησε το πρωτάθλημα Αυστρίας. Αυτό αποτελεί τον μοναδικό εθνικό τίτλο πρωταθλήματος της ομάδας.

Τη σεζόν 2019-20 η ΛΑΣΚ τερμάτισε πρώτη στην κανονική περίοδο αλλά ουσιαστικά δεύτερη αφού με το ξεκίνημα των play-ofs της αφαιρέθηκαν 4 βαθμοί απ'την ειδκή βαθμολογία με συνέπεια και την αγωνιστική κατάρρευση στην 4η θέση. Στο Γιουρόπα Λιγκ πραγματοποίησε ιστορική πορεία έως τη φάση των 16.   

Το γυναικείο τμήμα της ομάδας, LASK Ladies, αγωνίζεται στη δεύτερη κατηγορία του γυναικείου πρωταθλήματος Αυστρίας.

 Τίτλοι 
Μπούντεσλιγκα Αυστρίας: 1964–65
Κύπελλο: 1965
Φιναλίστ Κυπέλλου: 1963, 1967, 1970, 1999, 2021
Πρωτάθλημα ερασιτεχνών: 1930-31
Πρωτάθλημα Άνω Αυστρίας: 1924, 1925, 1926, 1927, 1929, 1930, 1931, 1932, 1936, 1939, 1947, 1948, 1950
Κύπελλο Άνω Αυστρίας: 1929, 1931, 1932, 1935, 1937, 1946
Πρωτάθλημα Άνω Αυστρίας (β΄ ομάδες): 2001, 2003
Β΄ Κατηγορία ποδοσφαίρου ανδρών Αυστρίας: 1958, 1979, 1994, 2007

 Ευρωπαϊκές διοργανώσεις 
 Περίοδος Διοργάνωση Γύρος Χώρα Ομάδα Εντός Εκτός Σύνολο1963-64Κύπελλο Κυπελλούχων Ευρώπης (ποδόσφαιρο)1Ντιναμό Ζάγκρεμπ1–0                     0–1, 1–11–1 1965-66ΟΥΕΦΑ Τσάμπιονς Λιγκ1Γκόρνικ1–3 1–22–51969-70Κύπελλο Διεθνών Εκθέσεων1Σπόρτινγκ Λισαβόνας2–2 0–42–61977-78ΟΥΕΦΑ Γιουρόπα Λιγκ1Ούιπεστ3–20–73–91980-81ΟΥΕΦΑ Γιουρόπα Λιγκ1Ραντνίτσκι Νις1–2 1–42–61984-85ΟΥΕΦΑ Γιουρόπα Λιγκ1Έστερς1–0 1–02–02Νταντί Γιουνάιτεντ1–2 1–52–71985-86ΟΥΕΦΑ Γιουρόπα Λιγκ1Μπάνικ Όστραβα2–01–03–02Ίντερ1–00–41–41986-87ΟΥΕΦΑ Γιουρόπα Λιγκ1Βίτζεβ Λοτζ1–10–11–21987-88ΟΥΕΦΑ Γιουρόπα Λιγκ1Ουτρέχτη0–00–20–21995Κύπελλο Ιντερτότο ΟΥΕΦΑΌμιλος 6, 1ος αγώναςΠάρτικ Θιστλ2–2Όμιλος 6, 2ος αγώναςΝΚ Ζάγκρεμπ0–0Όμιλος 6, 3ος αγώναςΚέφλαβικ2–1Όμιλος 6, 4ος αγώναςΜετς0–11996Κύπελλο Ιντερτότο ΟΥΕΦΑΌμιλος 2, 1ος αγώναςΓιουργκόρντεν2–0Όμιλος 2, 2ος αγώναςΤόφτιρ4–0Όμιλος 2, 2ος αγώναςΑπόλλων Λεμεσού2–0Όμιλος 2, 4ος αγώναςΒέρντερ Βρέμης3–1ΗμιτελικάΡότορ Βόλγκογκραντ2–20–52–71999-00ΟΥΕΦΑ Γιουρόπα Λιγκ1Στεάουα1–3 0–21–52000Κύπελλο Ιντερτότο ΟΥΕΦΑ1RΧάποελ Πετάχ Τίκβα3–01–14–12RΜαρίλα Πρίμπραμ1–12–33–4

 Παραπομπές 

 Εξωτερικοί σύνδεσμοι 

Επίσημος ιστότοπος 
Προφίλ της ΛΑΣΚ στον ιστότοπο της ΟΤΕΦΑ
Προφίλ της ΛΑΣΚ στον ιστότοπο eufo.de 
Η ΛΑΣΚ στον ιστότοπο weltfussball.de  
Η ΛΑΣΚ στον ιστότοπο transfermarkt.de  
Η ΛΑΣΚ στον ιστότοπο Football-Lineups.com
Οπαδικό σάιτ της ΛΑΣΚ 


Κατηγορία:Ιδρύσεις ποδοσφαιρικών ομάδων το 1908
Κατηγορία:Ποδοσφαιρικές ομάδες Αυστρίας